**Dopuna**

**Popisa isprava i službenih obrazaca u 2024.**

Sukladno obvezi kontinuiranog ažuriranja *Popisa isprava i službenih obrazaca* koji je sastavni dio *Odluke o ispravama i službenim obrascima* čiji su sadržaj, oblik, način zaštite i obvezna primjena propisani zakonima i drugim propisima (Narodne novine, br. 50/11, 119/11, 28/13, 96/13, 47/14, 61/15, 34/16, 17/17, 86/17 i 97/18), navodimo ažuriranje važećeg Popisa isprava i službenih obrazaca kako slijedi.

**Ministarstvo mora, prometa i infrastrukture**

 Uslijed izmjena zakonskih i podzakonskih propisa te ukidanja pojedinih isprava i obrazaca potrebno je ažurirati Popis isprava i službenih obrazaca koji su sastavni dio Odluke o ispravama i službenim obrascima čiji su sadržaj, oblik, način zaštite i obvezna primjena propisani zakonima i drugim propisima (Narodne novine, br. 50/11, 119/11, 28/13, 96/13, 47/14, 61/15, 34/16, 17/17, 86/17 i 97/18) u dijelu nadležnosti Ministarstva mora, prometa i infrastrukture, na način kako slijedi.

* Redak 64. ,,Međunarodna dozvola za upravljanje rekreacijskim plovilima“ se izdaje sukladno propisu: Pravilnik o posadi plovila i plutajućih objekata unutarnje plovidbe (Narodne novine, broj 116/22)
* Redak 65. i 66. „Prazna svjedodžba„ i „Potvrdnica-tip 1“ se izdaju sukladno propisu: Pravilnik o zvanjima i svjedodžbama o osposobljenosti pomoraca (Narodne novine, br.130/13, 45/14, 124/15, 72/16, 69/18, 77/18, 85/21 i 77/24)
* Redak 67. i 69. „Pomorska knjižica“ i „Naljepnica – Pomorska knjižica“ se izdaju sukladno propisu: Pravilnik o pomorskim i brodarskim knjižicama te postupcima i načinu prijave i odjave na obvezno mirovinsko i obvezno zdravstveno osiguranje (Narodne novine, br. 21/24)
* Redak 68. „Odobrenje za ukrcavanje“ se briše jer se više ne izdaje
* Redak 70. „Uvjerenje voditelja brodice + PVC folija“ se izdaje sukladno propisu: Pravilnik o brodicama i jahtama (Narodne novine, br. 27/05, 57/06, 80/07, 3/08, 18/09, 56/10, 97/12, 137/13, 18/16, 72/17 i 8/20)
* Redak 71. „ Dozvola za plovidbe brodice + PVC folija“ se briše je se više ne izdaje
* Redak 72. „Iskaznica pomorskog peljara„ se izdaje sukladno propisu Pravilnik o pomorskom peljarenju (Narodne novine“, br. 116/10, 43/18 i 83/21)
* Redak 73. „Službena značka inspektora“ se briše jer su se pravne osobe Agencija za komercijalnu djelatnost d.o.o. i Narodne novine d.d. na zahtjev za dostavom ponude, izjasnile da nisu u mogućnosti izraditi ove metalne službene značke inspektora sigurnosti plovidbe
* Redak 74. „Brodska svjedožba „ se briše jer se više ne izdaje
* Redak 75 „Upisni list“ se briše jer se više ne izdaje
* Redak 76. „Upisni list plutajućeg objekta „ se briše jer se više ne izdaje
* Redak 77. „Brodarska knjižica“ se izdaje sukladno propisu: Pravilnik o pomorskim i brodarskim knjižicama te postupcima i načinu prijave i odjave na obvezno mirovinsko i obvezno zdravstveno osiguranje (Narodne novine, br. 21/24)
* Redak 78. „Uvjerenje o položenom ispitu za zvanje i dopunsku osposobljenost brodaraca (prazan obrazac)“ se briše jer se više ne izdaje
* Dodaje se novi redak: „Brodski dnevnik“ sukladno propisu: Pravilnik o posadi plovila i plutajućih objekata unutarnje plovidbe (Narodne novine“ br. 116/22).